# **Referat**

## Generalforsamling i Furreby Ny Grundejerforening

**Tid:** **26.5.2022**

**Sted: Action House, Løkken**

**Fra Bestyrelsen deltog:** John Nygaard (Formand)

Peter Clausen (Vejformand)

Thomas Hansen (Næstformand)

Kristina Hvidt Hansen (Sekretær)

Anette Myatt Jensen (Suppleant

Samt Kasser Søren Nielsen

**Dagsorden:**

1. Valg af dirigent
2. Formandens beretning
3. Regnskab /Økonomi
4. Valg til Bestyrelsen
5. Kontingent
6. Evt. indkomne forslag
7. Eventuelt – frit for alle (Siden Sidst fra Bestyrelsen)

**Ad 1 – Valg af dirigent**

Jens Peter Jørgensen blev valgt som Dirigent ved stort bifald. Jens Peter takkede for valget, og kunne bekræfte, at Generalforsamlingen var indkaldt jf. vedtægterne og dermed lovlig.

Jens Peter gennemgik herefter dagsorden - og overgav derefter ordet til Formanden for Årets Beretning 2021.

**Ad 2 – Formandens Beretning for året 2021**

Formand John Nygaard fremlagde årets Beretning med fokus på følgende punkter:

* Den Nye Bestyrelse i FNG
* Vejene i Furreby
* Vores trapper
* Sommerhuse og Renovation
* Kystbeskyttelse
* FNG og digitalisering
* Vores Økonomi

Læs mere herom i Bilag 2.

**Ad 3 – Regnskab & Økonomi 2021:**

Regnskabet for år 2021 blev godkendt.

Der var spørgsmål til Regnskabets opbygning, som dog ikke er blevet ændret på de senere år, og der er ikke planer for at ændre dette pt.

Bestyrelsen arbejder på indførsel af økonomiprogram for yderligere automatisering, herunder at aflaste Kasseren ved fx Kontingentopkrævning.

Der er desværre fortsat Grundejere som ikke betaler kontigent – på trods af gentagne henvendelser fra Kasseren mfl.

Bestyrelsen kender ikke til yderligere sanktionsmuligheder for at opdrive disse indbetalinger til fællesskabet.

**Ad 4 – Valg til Bestyrelsen:**

I 2020 blev der næsten valgt en hel ny Bestyrelse, dog ikke nok medlemmer, jf. vedtægterne. Derfor ønskede Bestyrelsen valg af 1 Bestyrelsesmedlem samt yderligere 1 Suppleant til at indtræde i Bestyrelsesarbejdet.

Bestyrelsen orienterede omkring tid forbrugt på bestyrelsesarbejde, herunder antal møder, samt forventninger til kommende nye medlemmer. Bestyrelsen ønsker at være inkluderende, uanset om man er Grundejer, Bestyrelsesmedlem eller Suppleant.

Virtuelle møder har været taget i anvendelse, når det ikke er muligt at mødes ansigt til ansigt – hvilket også har fungeret fint.

Gitte Boelskifte blev valgt ind som Bestyrelsesmedlem, og Frank Stenzhorn blev valgt ind som Suppleant.

Tillykke med Valget til jer begge & Velkommen i Bestyrelsen.

**Ad 5 – Afstemning om Kontingentforhøjelse**

Redegørelse blev fremlagt af Vejformand Peter Clausen for følgende punkter:

1. Generel vedligeholdelse
   * udfordringer og beslutninger
2. Forberedelse til ny affaldsordning
   * klargøring af veje med vendepladser

for at sikre deling af informationer i forhold til fremtidige lovkrav, som vil påføre Grundejerforeningen ekstra udgifter.

Se mere i Bilag 3 samt i præsentation anvendt på Generalforsamlingen (Bilag 1).

Kontigentet øges fra ca. 1 krone om dagen til ca. 2 kroner om dagen. Det betyder at der vil komme 2 opkrævninger det første år = 2 x 360 kr. Herefter vil der blive foretaget en årlig opkrævning på i alt 720 kr.

Kontingentet blev godkendt med alle stemmer For og ingen stemmer Imod.

Der blev fra salen ytret ønske om mulighed for at skilte med ”Parkering Forbudt” på Thranevej, da der opleves parkerede biler langs vejkanten i sommerperioden.

Der blev stillet forslag om hvorvidt Ørnevej kunne komme i betragtning som én af de asfalterede veje i området pga. megen trafik.

Bestyrelsen vil undersøge hvorvidt de offentlige containere, fx glas-boblerne på Furreby Ny Kirkevej, om de er placeret på offentlig grund, da samme plads evt. kunne anvendes til Molokker.

Det bør tages med i betragtning at affaldscontainerne står placeret korrekt samt i læ, således de ikke blæser væk om vinteren.

Det vil være op til hver enkelt vej at sikre de nødvendige matrikler samt tage beslutning om hvorvidt der kan etableres vendeplads til renovationsbiler, om man ønsker egne containere, såfremt kravene er opfyldt for disse eller hvorvidt Molokker er løsningen. Molokker kræver et vis antal personer/husstande. @Peter , skal vi liste det op således de har en ”kørevejledning” at bruge på deres vej, når de skal i dialog med naboerne ?

**Ad 6 – Indkomne forslag:**

Desværre er der ikke modtaget nogen indkomne forslag. Enkelte forslag blev fremlagt på selve Generalforsamlingen, hvorfor Bestyrelsen opfordrede til at medlemmerne sikrer at indsende disse forslag 2 uger før afholdelsen af Generalforsamlingen, således de kan drøftes/evt. besluttes.

**Ad 7 – Eventuelt – frit for Alle samt ”Siden Sidst” fremlagt af Bestyrelsen:**

Bestyrelsen fremlagde siden sidst:

1. Kystsikring

v. Anette Myatt Jensen

2. Sponsorater   
v. Thomas Hansen  
  
3. Facebook-gruppe FNG & Hjemmeside  
v. Kristina H. Hansen

Anette Myatt Jensen fortalte omkring den mødeaktivitet som pågår i forbindelse med Kystsikring i vores område Furreby/Løkken, herunder de forslag som er ”oppe at vende”.

Se yderligere i Bilag 4.

Thomas Hansen orienterede omkring arbejdet med at skaffe Sponsorer til FNG på baggrund af at der har været flere forespørgsler fra medlemmer af FNG til Bestyrelsen, vedr. hjælp til div. opgaver. Det kan fx være græsslåning, valg af håndværker, hjælp til tilsyn mv.   
I den forbindelse, påtænker FNG at lave en mulighed for direkte reklamering for div. erhvervsdrivende, som fx håndværkere, restauranter, forlystelser etc.   
Ideen er at de erhvervsdrivende kan sende deres logo/link ind til bestyrelsen. Herefter kommer de pågældende sponsorere ind at stå på FNG hjemmesiden og på FNG facebooksiden.

Intropris er 800 kr. pr år for at få sit logo/reklame på begge sider. Ønsker man kun at stå på én af siderne, koster det 500 kr.

Dette skulle gerne give nogle penge til FNG, men også en god mulighed for at vores medlemmer, kan finde den hjælp de mangler til en opgave. Især medlemmer som bor langt væk, kan denne sponsorliste være nyttig. For at sponsorerne kan se at det ”batter” noget, skal vi helst være så mange som muligt på facebook siden.

I samme omgang er konceptet ”luftet” i en netværksgruppe, som Thomas deltager privat i, og her var der en del som tilkendegav, at de er interesseret. Sågar har Sparekassen Danmark budt ind med at vi som forening, kan søge deres fonde til ting/aktiviteter som vi ønsker i foreningen. Det kan være borde-bænkesæt, fælles grill, flagstang mv. Det kan også være mad til et arrangement, hvis vi finder på at lave fællesspisning, fest, skt. Hans osv.

Kristina Hvidt Hansen orienterede omkring nyoprettelsen af Facebook gruppen Furreby Ny Grundejerforening, og opfordrede medlemmerne til at søge medlemskab. Gruppen er kun for betalende medlemmer. Gruppen er tænkt til at dele informationer og viden – den er ikke tiltænkt beskeder til Bestyrelsen eller andre – send i stedet en mail til Bestyrelsen.

Bestyrelsen opfordrer til de gode positive historier og billeder som også medlemmer som bor langt væk kan have glæde og gavn af. Huskereglen er at Holde den gode tone!

Hjemmesiden er blevet opdateret løbende med Bestyrelsesreferater, regnskaber, billeder af Bestyrelsens arbejde etc. En opfordring til Alle om at kigge forbi hjemmesiden jævnligt.

Se diverse links og billeder i Bilag 1.

Bestyrelsen takker for det store fremmøde - og har allerede booket et større lokale til næste års Generalforsamling.

Der skal også lyde en stor tak til , og de mange fremmødte, for god dialog, indlevelse og ikke mindst god ro og orden.

Referent Kristina Hvidt Hansen, 26.05.2022

Bilag 1

Se vedhæftede Microsoft PowerPoint Præsentation som blev vist på Generalforsamling 2022.

s

Bilag 2

**Formandens Beretning 2021:**

Ved seneste Generalforsamling, fik vi nærmest en helt ny bestyrelse. Og det er en bestyrelse, som har arbejdet meget aktivt omkring alle de udfordringer, som et område som Furreby giver.

Vi har holdt rigtig mange møder. Vi mødes ca. en gang om måneden, og der har været mange emner at behandle.

Jeg synes også, at vi har fået fordelt opgaverne fint mellem os, og der er blevet arbejdet effektivt af alle.

1. Vejarbejdet har været under udvidelse med render i begge sider. Ideen er at få begrænset grusningen med fremtidige besparelser som resultat. Mere info følger fra vores vejformand Peter lidt senere i dag.

Sammen med Furreby Grundejerforening har vi fået præciseret vores samarbejdsaftale inkl. vores fordelingsnøgle – ca. 1 til 5 – og de 2 vejformænd mødes efter behov (Peter og Jens Peter) .

2. Vores trapper fik desværre nogle grundige tæsk af stormen Malik, som har medført, at vi har måttet flytte trappen mod syd. Den ligger nu bagved en bunker, som så meget gerne skal beskytte trappen i fremtiden.

Nordtrappen fik også tæsk, så den hang frit ned fra skrænterne. Det er nu udbedret af firmaet Bundgaard, som har gjort et fint stykke arbejde, så vi igen kan benytte stranden gennem trapperne.

3. Drænspuling har også været nødvendigt omkring nogle veje – og det er færdiggjort.

4. Omkring renovation sker der også forandringer fra nu af. Afhentning af skrald og etablering af nye vendepladser hører også sammen. Peter vil orientere mere om dette.

5. Kystbeskyttelse er jo en værre kartoffel i disse stormende tider. Jeg har været til det første møde i Hjørring sammen med Anette - og en del andre fra FNG.

Det er blevet stillet os i udsigt, at hvis vi vil betale ca. 20% af omkostningerne til sandfodring vil kommune/stat betale resten.

Pr. husstand kan det løbe op i ca 1500 kr årligt.

Skal vi det ?

Det kan ikke være rigtigt, at lodsejerne skal betale - og byen Løkken ikke skal hoste op med en eneste krone…

Det er et kæmpeproblem med mange løsningsforslag på bordet, og med lige så mange meninger om det.

Det er en længere proces med flere møder i fremtiden med Kystdirektoratet og Kommunen – og der er ikke taget stilling til noget som helst.

…Karlborg fra løkken Handelsforening….

I Lønstrup og Skagen vest og øst er der betalt kystbeskyttelse fra Staten. Resten af landet betaler selv. I de forskellige Grundejerforeninger er der også forskellige holdninger til det.

6. På digitaliseringssiden sker der også nogle nye tiltag i FNG, fx Facebook, men det vil Kristina fortælle mere om, om lidt.

7. Økonomien i FNG har altid været stabil og skal også være det i fremtiden. Vi er nødt til at følge med tiden, og vil derfor bede om jeres accept til at hæve kontingentet – hvilket vi drøfter nærmere i punkt 5 jf. dagsorden.

Kontingentforøgelse er ganske enkelt en nødvendighed.

Trappeprisen i år beløber sig alene til ca. 40600 kr. Vejene + ekstra arbejde ca. xxxx

Nutidige projekter som vendepladserne til renovation, må vi erkende er det nært forestående projekt for vores forening. På sigt ønsker vi os asfalt på de 3 største veje Rønnevej, Tranevej og Ternevej – men vi ved alle, at alt sammen koster og det skal der spares sammen til.

Bestyrelsen har ansøgt Sol & Strand fondens ”lokale håndsrækning” for ca 50.000 kr. Ideen bag fondssøgningen var midler til at etablere et hyggeligt fællesareal i FNG, en solnedgangs-plads med borde/bænkesæt, flagstang og udendørs motions maskiner. Desværre blev vi ikke blandt de 3 udvalgte.

Ovenstående er i hovedtræk Formandens Beretning, og herefter vil der af de andre bestyrelsesmedlemmer blive gået mere i dybden med emnerne, som nævnt.

**Bilag 3**

**Orientering om Veje og Renovation i Furreby.**

**1) Generel vedligeholdelse.**

Gennem de sidste to år har vi gennemgået alle primære og større sekundære veje. Vejsiderne er reetableret således, at regnvandet kan løbe væk fra midten af vejbanen og dermed mindske generne med huller i vejen. Vejene er netop færdigklargjort efter vinteren, hvor de opståede huller er fyldt op og vejbanen er revet.

En del stikveje er ikke taget med, idet de er fundet i god stand og uden huller af betydning.

Formålet med at reetablere vejsiderne på de større veje er, at det på sigt forventes at mindske udgifterne til vejvedligeholdelse.

I forbindelse med reetablering af vejsiderne, har der været en del overskuds sand og jord. Dette er forsøgt udlagt på fællesarealer, hvor det er muligt.

Bestyrelsen har fået flere henvendelser omkring de høje kanter, der er opstået i forbindelse med reetablering af vejsiderne. Nogle grundejere har ønsket at grundejerforeningen skulle tage sig af udjævning af de høje kanter og sørge for at få det overskydende sand og jord kørt væk. Det er bestyrelsens ønske, at de enkelte grundejere selv håndtere evt. udfordringer med høje kanter og evt. med overskuds sand og jord. Økonomien forbundet med at grundejerforeningen påtager sig denne opgave vil være betydelig og således kræve et væsentlig større vejbidrag fra de enkelte grundejere. Det er således ikke bestyrelsens opfattelse, at en sådan udgift skal belaste foreningens økonomi.

**2) Forberedelse til ny affaldsordning**

Fra november/december allerede i år vil renovationen levere nye containere til brug for affaldssortering. Containerne vil blive leveret til alle huse, der ikke har anmodet om, at få nedgravet molokker. Molokker kan tilknyttes fra ca. 25 husstande/huse. Såfremt nogle af grundejerforeningens medlemmer, der ønsker molokker frem for affaldssortering og afhentning af affald på egen grund, så beder vi jer snakke sammen med jeres naboer i jeres områder og meddele grundejerforeningen, hvor I jeres område der er enighed om, at molokkerne skal placeres.

Affaldsplanlægger Klaus Nedergaard Nielsen fra Hjørring Kommune var vores gæst ved sidste års generalforsamling, hvor han fortalte om de udfordringer der var i vores område. Klaus, Jens Peter (vejformand i Furreby grundejerforening) og jeg har sammen kørt en tur i området. På turen rundt fik vi os en god snak om, hvordan udfordringerne kan håndteres. Bestyrelsens konklusion efter denne rundtur er, at der langt de fleste steder kan tilvejebringes en løsning, så der kan afhentes affald ved de enkelte matrikler. Hjørring Kommune og arbejdstilsynet har dog nogle krav til områdets beskaffenhed, som skal være opfyldt inden 1. januar 2023. Såfremt kravene ikke opfyldes, så vil der efter 1. januar 2023 ikke blive afhentet affald i de områder, hvor kravene ikke er opfyldt, og disse områder henvises så til at skulle aflevere affald ved affaldshåndteringen ved Brugsen.

De væsentligste krav er kravet om vendepladser for renovationsvognene samt kravet til plane og farbare veje.

For at sikre, at affaldet kan hentes af renovationen, så har bestyrelsen derfor besluttet, at grundejerforeningen vi stå for, at få reetablere de matrikulære vendepladser, der gennem årene er groet til. På de stikveje, hvor der er en forhøjning i midten, der vil grundejerforeningen få planet vejene, så de lever op til arbejdsmiljømæssige regler for affaldshåndtering. Nogle få steder giver det udfordringer at opfylde disse regler, og her opfordre grundejerforeningen, at beboerne snakker sammen om, hvilken løsning, der kan findes for deres vej eller område. De fleste steder kan det klares med, at grundejerne i bunden af vejene er indforstået med, at renovationsvognene benytter indkørslerne, når de skal vende ”vognen”. Dette kræver naturligvis, at der ikke parkeres i den første del af indkørslen. Grundejerforeningen bidrager gerne til at finde en løsning sammen med renovationen.

Nedenfor nogle eksempler på de veje, hvor der er udfordringer, og et kort, hvor Klaus fra Hjørring Kommune har markeret, hvor der er udfordringer.

De nævnte tiltag vil være forbundet med en vis økonomi, hvilket understøtter bestyrelsens beslutning om at forhøje vejbidraget, som før beskrevet af John i forlængelse af formandens beretning.

”Fotos er inkluderet i præsentation (bilag 1) og vises på lærred”

Bilag 4

**Kystsikring**:

Der har indtil nu været i alt 3 møder vedr. kystsikring i samarbejde med Hjørring kommune m.fl.

Informationsmøde om sandfordringspuljer og kystsikring d. 12.5.2021

Deltagelse af Hjørring Kommunes naturmedarbejder Christina Kærgaard på forrige generalforsamling i Grundejerforeningen d. 18.9.2021

Og senest d. 18.3.2022 hos Hjørring kommune, hvor John og Anette deltog. Herunder var der Christina Kærgaard samt Thomas Lomholt samt 1 anden medarbejder fra Hjørring Kommune, Sol og Strand var repræsenteret, Stefan Karlborg som er formand i Løkken Handels og Turistforening**, Løkken.dk** samt byrådsmedlem i Hjørring kommune for Venstre. Herudover var der flere grundejere fra både Furreby Ny Grundejerforening og andre grundejere i Løkken.

Ydermere har der også været rettet henvendelse og oplyst om mødet d. 18.3.22 til Vandrelaug i Løkken, Visit Løkken, Erhvervsdrivende i Løkken m.fl.

Hele projektet er frivilligt. I modsætning til tidligere, er der nu mulighed for at søge kommunale og statslige puljer til kystsikring i samarbejde med Grundejereforeninger og netop samarbejdet, helheder og frivilligheden er et bærende punkt i at bevare kysten, turisterne og værdien af sommerhusene. For hver 1 krone grundejer foreninger giver, giver staten og kommune 5 kr. Grundejerforeninger kan herunder selv afgøre hvad de ønsker at betale, om der ønskes udelukkende vedligehold/fastholdelse af nuværende kystlinje, eller større mængde sand, som udvider kystlinjen. Der blev også foreslået at Sol og strand via turisternes leje af sommerhuse, kan lave en særlig kystbevaringsbidrag, betalt af dem og turisterne som bruger klitterne og strandende. Der blev drøftet at der for hver grundejer kan betales 1000-1500 kr pr. år som set i nuværende projekter som Nr. Lyngby, Mårup og Nord for Lønstrup.

Der blev stillet spørgsmålstegn til hvorfor det er lodsejerne der skal betale for kystsikring? Det handler om lovhjemmel, som loven aktuelt er formuleret i kystbeskyttelseslovgivningen.

Der er aktuelt ikke fælles plan for at Løkken byboere, erhvervsdrivende ect. skal bidrage til fælles betaling af kystsikring jf. det juridiske grundlag.

Der er siden 2021 lavet netop de omtalte puljeaftaler 1-5 kr, med fælles sandfodring, hvor grundejerforeninger fra Nr. Lyngby i syd til Nørlev i Nord frivilligt deltager i et godt og konstruktivt samarbejde.

De forskellige former for kystsikring blev belyst samt viden om naturlig erosion af kystlinjen.

Der indkaldes til flere møder, ift. klarlægning af mulighed for samarbejde om sandfordring og kystsikring.

Hermed nogle mulige links, som lovet på generalforsamling.

<https://www.harerenden.dk/kystsikring>

<https://www.harerenden.dk/upl/website/kystsikring/20210319Infoomstartpasandfodringsprojektet.pdf>

<https://www.ft.dk/samling/20171/almdel/MOF/bilag/413/1880725.pdf>